text: Tre lokale hold tættere på superligadrøm
  10 april 2016 kl. 14.35
  Både Vejle, Horsens og Fredericia kan drømme videre om superligaen efter hver sin fodboldsejr søndag. 
  Det lykkedes Vejle Boldklub at vinde 2-1 over HB Køge i dag.  Klubben er stadig med i kampen om de tre pladser i superligaen i næste sæson.
  Også AC Horsens vejrer superliga-luft efter en overbevisende 3-0 sejr over FC Helsingør.
  Fans og spillere fejrer den vigtige sejr på Herfølge Stadion mod HBK. #VejleB pic.twitter.com/YPCNEVRLgg
  Med dagens sejre ligger AC Horsens nu på en 2. plads i 1.division. Lige bag dem ligger Vejle Boldklub på en 3. plads, og de to hold ligger dermed lunt placeret i kampen om superligapladserne.
  FC Fredericia mødte Vendsyssel FF og vandt 2-1. Med den sejr ligger klubben på en 5. plads i 1. division, så der skal benarbejde til i de kommende kampe, hvis de skal tiltuske sig en af de eftertragtede superliga-pladser.
  